text: Vi har de billigste studiebyer
  05 april 2010 kl. 13.50
  Studerende, der vil have flere penge mellem hænderne skal vælge at læse i enten Kolding, Esbjerg eller Sønderborg.
  De tre er nemlig de absolut billigste studiebyer i Danmark. Det viser en opgørelse lavet af Boligportal.dk, skriver Jyske Vestkysten.
  En toværelses i København koster over fem år en studerende lige knap 430.000 kroner. I Sønderborg slipper man med 244.000 kroner. 
  Over fem år kan en studerende altså spare omkring 180.000 kroner ved at bo i Sønderborg frem for København.
  København er dyrest at bo i som studerende. Efterfulgt af Århus og med Odense på 3. pladsen.
  